**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-Н ИВАЙЛО КАЛФИН**

**ВИЦЕПРЕМИЕР И МИНИСТЪР**

**НА ТРУДА И СОЦИАЛНАТА ПОЛИТИКА**

**В Ъ П Р О С**

от **ГЕОРГИ ГЬОКОВ,**

народен представител от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасям въпрос

**ОТНОСНО:** практическото прилагане на разпоредбите на чл. 114а от Кодекса на труда, уреждащ трудовите договори за краткотрайна сезонна селскостопанска работа

**УВАЖАЕМИ ГОСПОДИН МИНИСТЪР,**

В „Държавен вестник“, бр. 54/17.07.2015 г., е обнародван Законът за изменение и допълнение на Кодекса на труда, приет от 43-ото Народно събрание на 2.07.2015 г, с който се въвеждат трудови договори за краткотрайна сезонна селскостопанска работа (чл. 114а). На практика от 21 юли работодателите - регистрирани земеделски стопани, могат да сключват еднодневни договори за професии, не изискващи специална квалификация (прибиране на реколтата от плодове, зеленчуци, розов цвят и лавандула).

Сега, пет-шест месеца след въвеждането им и след приключването на активния селскостопански сезон, възникват много въпроси по прилагането на посочените разпоредби от КТ.

Уважаеми господин Министър, моля да ми отговорите има ли проблеми при прилагането на чл. 114а от Кодекса на труда и смятате ли, че е необходима отмяната му или сериозната му промяна?

**Народен представител:**

**Георги Гьоков**